ՏԿԶ լրատվական ծառայության փոխանցմամբ, ողջունելով պատվիրակության անդամներին՝ Սուրեն Պապիկյանը կարեւորել է Հայաստանում ինչպես Ղարաբաղյան հակամարտության տարիներին, այնպես էլ այսօր սահմանամերձ բնակավայրերում ԿԽՄԿ-ի մարդասիրական առաքելությունը՝ միտված պատերազմից տուժած անձանց օգնության տրամադրմանը, տեղական ենթակառուցվածքների զարգացմանը, բնակչության շրջանում անվտանգ վարքագծի ձեւավորմանը: «Սահմանամերձ բնակավայրերի անվտանգության ապահովման, անհետ կորածների վերադարձի ու հակամարտող կողմերում մարդասիրական իրավունքի պահպանման բնագավառում ԿԽՄԿ-ի դերակատարումը շատ էական է եւ նման խնդիրների լուծումն առանց այդ աջակցության հնարավոր չէր լինի իրականացնել»,- ասել է նախարարը՝ շնորհակալություն հայտնելով Տավուշի մարզում սահմանամերձ բնակավայրերում կոմիտեի կողմից իրականացվող ծրագրերի համար: